Δήμος Ωραιοκάστρου

Ο Δήμος Ωραιοκάστρου είναι δήμος της  Περιφέρειας Κεντρικής Μακεδονίας που συστάθηκε με το Πρόγραμμα «Καλλικράτης». Προέκυψε από τη συνένωση των προϋπαρχόντων δήμων Ωραιοκάστρου,  Μυγδονίας και Καλλιθέας. Η έκταση του νέου Δήμου είναι 217,78 τ.χλμ και ο μόνιμος πληθυσμός του ανέρχεται σε 40.004 κατοίκους σύμφωνα με την απογραφή του 2021 από την ΕΛΣΤΑΤ. Έδρα του είναι το Ωραιόκαστρο που βρίσκεται 11 χλμ. βόρεια της Θεσσαλονίκης.

 Διοικητική διαίρεση και πληθυσμός 
Ακολουθεί η Διοικητική διαίρεση του Δήμου και ο πληθυσμός κάθε οικισμού σύμφωνα με την Απογραφή του 2021: { "type": "ExternalData", "service": "geoshape", "ids": "Q15966999","properties": {"title": "Δήμος Ωραιοκάστρου", "marker-color": "f01080"}  } 

ΔΗΜΟΤΙΚΗ ΕΝΟΤΗΤΑ ΜΥΓΔΟΝΙΑΣ	
Δημοτική Κοινότητα Λητής	3.527
Λητή,η	3.280
Ανθούπολη,η	247
Δημοτική Κοινότητα Δρυμού	2.866
Δρυμός,ο	2.866
Δημοτική Κοινότητα Μελισσοχωρίου	3.437
Μελισσοχώριον,το	3.406
Άγιος Δημήτριος,ο	31

ΔΗΜΟΤΙΚΗ ΕΝΟΤΗΤΑ ΩΡΑΙΟΚΑΣΤΡΟΥ
 Δημοτική Κοινότητα Ωραιοκάστρου (23.626)
 Ωραιόκαστρο
 Γαλήνη
 Παλαιόκαστρο

ΔΗΜΟΤΙΚΗ ΕΝΟΤΗΤΑ ΚΑΛΛΙΘΕΑΣ
Δημοτική Κοινότητα Πενταλόφου	1.871
Πενταλόφου,ο	1.871
Δημοτική Κοινότητα Μεσαίου	1.063
Μεσαίον,το	517
Μονόλοφον,το	307
Πετρωτό,το	239
Δημοτική Κοινότητα Νέας Φιλαδέλφειας 	770
Νέα Φιλαδέλφεια ,η	770
Δημοτική Κοινότητα Νεοχωρούδας	2.844
Νεοχωρούδα,η	2.844

 Ιστορικά στοιχεία
Το Παλαιόκαστρο αποτελεί τον παλαιότερο οικισμό, που βρίσκεται νότια του Ωραιοκάστρου. Ο Ναός Αγίου Αθανασίου Παλαιοκάστρου ανάγεται πριν το 1864 καθώς επιγραφή διασώζει το γεγονός της ανακαίνισης του ναού μετά απο πυρκαγιά το έτος 1864. Στην τοιχοποιϊα του απεκαλύφθηκαν μαρμάρινες επιγραφές ελληνιστικών χρόνων, τμήματα κιονοκράνων και μαρμάρων από αρχαία κτίσματα.
Οι κτηνοτρόφοι χρησιμοποιούσαν την έκταση κατόπιν άδειας από τούρκους γαιοκτήμονες. Λόγω της διαμόρφωσης του εδάφους με πολλές χαράδρες, η περιοχή παρουσίαζε τοπικά στάσιμα νερά που φιλοξενούσαν πλήθος κουνουπιών, τα οποία αποτέλεσαν πληγή ελονοσίας για τους πρώτους κατοίκους. Η διαμάχη των κατοίκων για το όνομα της νέας περιοχής κατοικίας τους, πήρε τέλος μετά την αποδοχή της πρότασης να την ονομάσουν Ωραιόκαστρο, ως ομόηχο του ήδη υπάρχοντος διπλανού Παλαιόκαστρου.

Oι πρώτες προσφυγικές οικογένειες που εγκαταστάθηκαν από τον Καύκασο ήταν λιγότερες από 200. Συνολικά παραχωρήθηκαν 22.000 στρέμματα που εκτεινόταν, ξεκινώντας από νότια, από τα όρια του σημερινού Παλαιόκαστρου. Το επιλεγμένο τοπίο, επί τουρκοκρατίας, είχε χρήση βοσκότοπου, χωρίς οικιστικές εγκαταστάσεις πέρα από κτηνοτροφικές μονάδες. 
Η Γαλήνη είναι αυτόνομος μεταγενέστερος οικισμός που βρίσκεται νότια-ανατολικά του Ωραιοκάστρου.

Η Παναγία Πορταΐτισσα αποτελεί την προστάτιδα του Ωραιοκάστρου. Αντίγραφο της εικόνας της Παναγίας Πορταϊτίσσης βρίσκεται στον Ιερό Ναό Κοιμήσεως Θεοτόκου Ωραιοκάστρου και στην εικόνα αυτή αφιερώθηκε το χρυσό κλειδί της πόλης από τον Δήμο Ωραιοκάστρου. Ο Ναός πανηγυρίζει στις 15 Αυγούστου αλλά και την Γ΄ Κυριακή μετά το Πάσχα για τη Σύναξη της Παναγίας Πορταϊτίσσης. Η πρωτότυπη εικόνα της Παναγίας Πορταϊτίσσης βρίσκεται στη Μονή Ιβήρων του Αγίου Όρους και είναι μικρασιατική εικόνα της Θεοτόκου από τη Νίκαια της Μικράς Ασίας.Σύντομο ἱστορικὸ τῆς ἱερᾶς εἰκόνος τῆς Πορταϊτίσσης, Ι.Μονή ΙβήρωνΕνημέρωση Πολιτών, oraiokastro.gr

 Χρονικά Ορόσημα 

 6ος αι. - Ο Στέφανος Βυζάντιος βασιζόμενος στα Μακεδονικά του Θεαγένη (3ος – 4ος αι. μ.Χ.) και αναφέρει ότι η Λητή πήρε την ονομασία της από ένα ιερό της Λητούς εκεί κοντά, ενώ το εθνικό επίθετο ήταν Ληταίος.
 1864 - ανακαίνιση ναού Αγίου Αθανασίου Παλαιοκάστρου
 1913 - Το Μελισσοχώρι αποτελεί την έδρα του Ελληνικού γενικού στρατηγείου κατά την μάχη του Κιλκίς
 1922 - εγκατάσταση πρώτων κατοίκων στο Ωραιόκαστρο
 1926 - επίσημη ίδρυση κοινότητας Ωραιοκάστρου
 1932 - διανομή αγροτεμαχίων Ωραιοκάστρου
 1939 - διανομή οικοπέδων Ωραιοκάστρου
 1965 - ανοικοδόμηση οικισμού Γαλήνης νότια του Ωραιοκάστρου από τον Οικοδομικό Συνεταιρισμό Υπαλλήλων Καπνεμπορικών Επιχειρήσεων Θεσσαλονίκης
 1974 - εγκαίνια ιερού ναού Κοιμήσεως της Θεοτόκου Ωραιοκάστρου
 1994 - η κοινότητα Ωραιοκάστρου μετά από 65 χρόνια μετατρέπεται σε Δήμο
 1995 - ένταξη στο σχέδιο πόλεως 4.217 στρεμμάτων προς τα νότια του Ωραιοκάστρου
 2010 - συνένωση δήμου Ωραιοκάστρου με τους γειτονικούς δήμους  Μυγδονίας και Καλλιθέας.

 Διατελέσαντες δήμαρχοι 
ΘητείαΔήμαρχοςΣημειώσεις1979-1982Αδάμ ΤσακαλίδηςΕκλεγείς το 1978, από τον 1ο γύρο, με ποσοστό 32,81%.1991-1994Ιωάννης ΜπάτοςΕξελέγη το 1990, από τον 1ο γύρο, με ποσοστό 33,35%.1995-2010Νικόλαος ΜπάτοςΕκλεγείς το 1994, με ποσοστό 58,36%. Επανεξελέγη το 1998, από τον 1ο γύρο, με ποσοστό 67,24%, το 2002, από τον 1ο γύρο, με ποσοστό 69,55% και το 2006, από τον 1ο γύρο, με ποσοστό 50,32%.2011-2014Δημήτριος ΣαραμάντοςΕκλεγείς το 2010, με ποσοστό 53,56%.2014-2019Αστέριος ΓαβότσηςΝικητής των εκλογών του 2014, με ποσοστό 51,88%.2019-ΣήμεραΠαντελής ΤσακίρηςΕκλεγείς το 2019, με ποσοστό 69,27%. Επανεξελέγη τον Οκτώβριο του 2023, από τον 1ο γύρο, με ποσοστό 44,35%. 

 Παραπομπές 

 Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Υπουργείο εσωτερικών, σχέδιο Καλλικράτης

 Εξωτερικοί σύνδεσμοι 



Κατηγορία:Δήμος Ωραιοκάστρου
Κατηγορία:Δήμοι της Περιφέρειας Κεντρικής Μακεδονίας
Κατηγορία:Δήμοι της περιφερειακής ενότητας Θεσσαλονίκης